Mestský ústav ochrany pamiatok v Bratislave - vedecká inštitúcia
Tri kamenné kríže
Na cintoríne vo Vajnoroch, pri stene školskej budovy sú umiestnené kríže – náhrobky z už zaniknutých hrobov na cintoríne. Náhrobky sú z kameňa, tvorené sú hranolovitým podstavcom s doskou s textom. Podstavec je ukončený nárožnými akrotériami. Na ňom je osadený kamenný kríž s kovovým korpusom. Ramená krížov sú buď jednoducho pravouhlo ukončené, alebo do tvaru ďatelinky. Kríže sú pravdepodobne z konca 19. storočia. Na prvom je dobre čitateľný text – "Martin Fašung – zomrel v r.1890" Texty na ďalších krížoch sú už ťažko čitateľné. Táto forma ochrany starých náhrobných kameňov sa dá považovať za vhodnú a dôstojnú.
Zobraziť vyhľadávací formulár »
Informácie v päte
Teraz ste v móde "Bez grafiky". Prepnutím do grafického zobrazenia zobrazíte štandardnej verzii webu.